M47 Patton

**M47 Patton** je američki srednji tenk razvijen početkom 1950-tih godine, predstavlja drugi tenk iz serije Patton tenkova, koja je dobila ime po slavnom američkom generalu George Pattonu.

## Razvoj i opis
Razvoj tenka M-47 Patton II započet je 1949. Riječ je o konvencionalnoj konstrukciji, sa kupolom vrlo izduženog oblika, postavljenom više prema naprijed, sa hodnim dijelom bez bočnih štitnika. U prednjem dijelu unutrašnjosti nalazili su se vozač i rukovalac mitraljeza, a iza njih u središnjem dijelu kupole bili su komandir, nišandžija i punilac, s motorno-transmisijskim dijelom u pozadini. Na tenku su četiri ulazna otvora i dva na podu za spašavanje posade u borbenim uvjetima.

Tenk ima ugrađen četverotaktni dvanaestocilindrični, zrakom hlađeni benzinski motor Continental AV-1790-5A, maksimalne snage 800 KS. Zbog velike potrošnje tenk je imao radijus kretanja do 130&nbsp;km. Imao je i manji pomoćni benzinski motor sa generatorom električne energije od 10&nbsp;kW. Mjenjač je bio planetarni sa jednim stepetnom prijenosa naprijed i dva stepena unazad. Hodni dio čine i šest potpornih točkova, tri točka gusjenica sa po jednim kompenzirajućim točkom sa svake strane za natezanje gusjenica.

Ukupna zapremina oklopljenog prostora bila je 18 m2, debljine oklopa od 22,2 do 101,6&nbsp;mm. Kupola je bila debljine 101,6&nbsp;mm naprijed, 63,5&nbsp;mm bočno i 76,2&nbsp;mm zadnjeg dijela.

Osnovno oružje je top M36, izolučene cijevi kalibra 90&nbsp;mm. Cijev topa je dužine 4.497&nbsp;mm (L/44) . Vertikalno polje dejstva je od -5 do +19 stepeni. Top nije stabilisan, ne može dejstvovati iz pokreta, a pokretanje je ručno ili elektrohidraulično. Vijek cijevi je 700 ispaljenih metaka, a borbeni komplet čini 71 metak različitih vrsta i to: Trenutno-fugasni (HE, 26 metaka), pancirno-obilježavajući ( APC, 18 metaka), dimni i dimno-obilježavajući (WP, 2 metka), potkalibarni (HVAP-T, 10 metaka) i kumulativni (HEAT, 15 metaka). Pomoćno oružje čini povezani mitraljez od 7,62 ili 12,7&nbsp;mm M2 Browning.

Od uređaja za osmatranje i nišanjenje tenk ima komandirovu turelu, koja je fiksna i montirana na kupolu. Opremljena je sa pet višeslojnih prizmi, kružno postavljenih i koristi se dnevno osmatranje okruženja. Komandirova turela je opremljena još i sa nišanskom spravom čije je vertikalno pomjeranje -18 do +22 stepena. Nišandžija raspolaže nišanskom spravom (stereoskopski daljinomjer) M12 ili T41/E3 sa mogućnošću mjerenja daljina do 5.000 m sa uvećanjem 7,5x u vidnom polju od 5 stepeni. Nišandžija još raspolaže i sa periskopskom nišanskom spravom M20A1 sa uvećanjem 1x u vidnom polju širine 33 stepena. Vozač i mitraljezac imaju po jedan periskop tipa M6 ili M13, a vozač ima i IC periskop M19 ili T41 koji noću osigurava vidljivost od 50–60 m. Od ostalih uređaja tenk M47 Patton ima, elektrouređaj sa 4 akumulatora, protivpožarni uređaj, radio uređaj, uređaj sa kablom dužine 12 m koji omogućuje razgovor pješadije i posade tenka, uređaj za grijanje posade.

## Verzija
thumb|Uništeni somalijski M47 Patton.
***M46E1** - pilot model sa trupom M46 Patton tenka i kupolom sa topom 90&nbsp;mm.
***M47** - glavna proizvodna verzija, izgrađeno 8576 tenkova.
***M47M** - modernizovana verzija, nije bila u upotrebi u američkoj vojsci, izvezen Pakistanu i Iranu.
***M47E** - španska modernizovana verzija.
***M47E1** - druga španska modernizacija, modernizovan spremnik granata i sistem grijanja.
***M47E2** - Španska modifikacija sa topom kalibra 105&nbsp;mm, pasivnom noćnom termovizijom, povučen iz upotrebe 1993.
***M47ER3** - tenk za izvlačenje, ukupno izgrađeno 22 komada.
***Sabalan** - iranska modifikacija sa topom 105&nbsp;mm, laserskim daljinomjerom, novim SUP-om i komunikacijskom opremom.

## Korisnici
* - 168 komada.

### Bivši korisnici
thumb|M47 Patton u muzeju u Dresdenu.
*
*
* - korišteni tokom rata u BiH.
*
*
*
*
*
*
*
*
*
*
*
*
*
*
*
*
*

## Reference
Kategorija:Američki tenkovi